b'\n_START_ARTICLE_\nAlbert Dra\xc5\xa1\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nIzu\xc4\x8dil se je za mizarja. Ob \xc4\x8dasu hude gospodarske krize in fa\xc5\xa1isti\xc4\x8dnega pritiska se je 1930 izselil v Argentino. Najprej je bival v C\xc3\xb3rdobi, nato v Buenos Airesu. Bil je knji\xc5\xbeni\xc4\x8dar (1937-1942) in \xc4\x8dlan propagandnega odseka in predsednk delavsko kulturnega dru\xc5\xa1tva Ljudski oder. V letih 1937\xe2\x88\x921938 je bil urednik in 1942-1943 odgovorni urednik Njive, prve slovenske kulturne revije v Ju\xc5\xbeni Ameriki. Uredil je koledar 1944, posve\xc4\x8den Cankarju. Od 1942 je bil \xc4\x8dlan pripravljalnega odbora Jugoslovanske narodne odbrane. V Njivi je objavil ve\xc4\x8d organizacijskih prispevkov: Kako oja\xc4\x8dati zvezo?, Zakaj se trudimo?, napisal pa je tudi ve\xc4\x8d splo\xc5\xa1no kulturnih prispevkov: Kulturne vesti, Na\xc5\xa1i kulturni delavci in druge. Ko so slovenski izseljenci v Argentini priredili ob 100 letnici rojstva Simona Gregor\xc4\x8di\xc4\x8da veliko slavje je izdal Gregor\xc4\x8di\xc4\x8deve Zbrane poezije in napisal kratek \xc5\xbeivljenjepis.'